
RAPORT DE SPECIALITATE
privind atribuirea cu contract de închiriere, pe o perioadă de 3 ani a spațiului cu altă destinație situat în Timișoara, Bulevardul General Dragalina, nr.38 - 42 către ASOCIAȚIA INTERSECT (INTERSECTA)

	Prin cererea cu numărul CT2021-001755/13.05.2021, ASOCIAȚIA INTERSECT (INTERSECTA) a solicitat atribuirea spațiului situat în Timișoara, Bd. General Dragalina, nr.38-42 în suprafață de 93,15 mp, pentru desfășurarea activității de magazine social și bistro slow-food. 	
          Solicitarea cu numărul CT2021-001755/13.05.2021 a ASOCIAȚIEI INTERSECT (INTERSECTA), având codul de înregistrare fiscal nr. 43807099, a fost analizată în ședința din 09.06.2021 a Comisiei de Analiză a Spațiilor cu Altă Destinație decât aceea de locuință, situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr. 122/13.04.2021.
	Solicitarea ASOCIAȚIEI INTERSECT (INTERSECTA), a fost însoțită de toate documentele cerute conform HCL nr. 441/2015. Comisia constată că sunt îndeplinite criteriile de eligibilitate iar în urma analizei obținând un punctaj de 80 de puncte și  hotărăște atribuirea spațiului în suprafață de 93,15 m.p., din Timișoara bd. General Dragalina nr.38-42, pe o perioadă de 3 ani cu posibilitate de prelungire către ASOCIAȚIA INTERSECT (INTERSECTA)  cu contract de închiriere, la tariful stabilit prin Raportul de evaluare anexat nr.4424/2021. În urma efectuării raportului de evaluare, de către SC FIDOX SRL, a rezultat un tarif de 10,85 euro/mp/lună.
	Spațiul situat în Timișoara , Bv. General Dragalina, nr.38-42 are o suprafață de 93,15 m.p., fiind înscris în CF vechi nr. 35178,  convertit în CF 400857-C1-U4  și se află în proprietatea Statului Român și în administrarea ICRAL Timișoara, cu 1,60% teren în folosință, având numărul de inventar 5240 și valoarea de inventar 235.071 lei, fiind liber de sarcini . 
	Spațiul a fost verificat prin următorele adrese ale serviciilor de specialitate:
Adresa SC 2021-8608/09.07.2021 a Biroului Clădiri Terenuri II Vest 
Adresa SC 2021- 8608/09.07.2021 a Compartimentului Fond Funciar 
Adresa SC 2021-8608/28.06.2021 a Serviciului Juridic 
	În conformitate cu  art.129 alin.(1) și  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale apreciem că Proiectul de hotărâre privind atribuirea cu contract de închiriere, pe o perioadă de 3 ani a spațiului cu altă destinație situat în Timișoara, Bulevardul General Dragalina, nr.38 - 42 către ASOCIAȚIA INTERSECT (INTERSECTA), îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

